Hintalu bajaruk

Hintalu bajaruk adalah istilah umum gasan makanan babahan dasar hintalu nang diawitakan lawan cara dijaruk (diuyahi banyak gasan manonaktifakan énzim perombak). Kabanyakan hintalu nang dijaruk adalah hintalu itik, walaupun kada manutup kamungkinan gasan hintalu-hintalu nang lain. Hintalu bajaruk baik gasan dikonsumsi dalam waktu satu bulan (30 hari).

Di Indonesia, utamanya di Pulau Jawa hintalu bajaruk biasanya diproduksi matan hintalu itik palari (Anas platyrhynchos domesticus) nang baisi ciri khas cangkang hintalu nang warnanya biru.

Panganan ngini sifatnya praktis wan kawa dipaduakan lawan macam-macam masakan misalnya nasi jamblang, wan nasi lengko, bahkan kawa jua dimakan kada pakai nasi. Nalayan nang malabuh atawa urang nang madam lawas biasanya mambawa hintalu bajaruk gasan sangu.

Di Jawa Tengah, daerah Brebes dikanal sabagai paulihan utama hintalu bajaruk. Industri hintalu bajaruk di Brebes cukup luas sampai ada macam-macam pilihan kualitas hintalu bajaruk. Masing-masing produsen baisi cap saurang-saurang nang biasanya kawa dilihat di kulit hintalu. Walaupun salira urang lain-lain, hintalu bajaruk nang dinilai bakualitas tinggi baisi ciri-ciri bagian kuning hintalu bawarna jingga tarang sampai habang, "karing" (amun diigut kada babanyu), kada babau amis, wan rasa masin-masin manyangat.

Di Jawa Timur jua gin mulai banyak manjual macam-macam jenis hintalu bajaruk, mulai nang puga sampai nang barasa-rasa, ada jua hintalu jaruk nang warna kuningnya kahabang-habangan, ada jua hintalu bajaruk organik wan hintalu bajaruk herbal nang mulai rami produksi di Kecamatan Singojuruh Kabupatin Banyuwangi.

 [butuh rujukan]

Rifirinsi 

 Sandra Leong, 2008. Salted egg hunt, 23 Maret 2008, The Sunday Times

Pranala luar 

 Nilai gizi dan resep telur asin dari situs Warintek 
 Bebek dan telur asin berdayakan brebes 
 Penuntun praktikum teknologi hasil ternak
Halaman dengan terjemahan tak tertinjau